
DIRECȚIA DE ASISTENȚĂ SOCIALĂ BISTRIȚA
COMPARTIMENT JURIDIC, RESURSE UMANE
NR.17058/13.11.2026

ANUNȚ
[bookmark: _Hlk182470543]Direcția de Asistență Socială Bistrița anunță organizarea în data de 09.12.2026, ora 10, a concursului pentru ocuparea funcției contractuale de execuție vacante de kinetoterapeut pe durată nedeterminată, cu normă întreagă, din cadrul Direcției de Asistență Socială Bistrița-Serviciul Centrul de zi pentru persoane vârstnice.

Denumirea postului: 1 post kinetoterapeut, în cadrul Direcției de Asistență Socială Bistrița – Serviciul Centrul de zi pentru persoane vârstnice.
Condiții specifice de participare:
· Studii superioare;
· Diplomă de licență, specialitatea kinetoterapie;
· [bookmark: _Hlk244851172]Autorizație de liberă practică și avizul anual al autorizației de liberă practică eliberat de Colegiul Fizioterapeuților din România;
· Polița de asigurare pentru răspundere civilă profesională, valabilă pentru anul respectiv pe care să fie specificat ,,alte specialități sau specialități paraclinice” sau ,,domeniul fizioterapiei”; cu mențiunea: Fizioterapie/ Kinetoterapie/ Fiziokinetoterapie sau Fizioterapeut/ Kinetoterapeut/ Fiziokinetoterapeut;
· Vechime în muncă: 1 an.
Condiții generale: Pentru ocuparea unui post contractual vacant, candidații trebuie să îndeplinească următoarele condiții generale prevăzute prin HGR nr.1336/2022 pentru aprobarea Regulamentului-Cadru privind organizarea și dezvoltarea carierei personalului contractual din sectorul bugetar plătit din fonduri publice:
    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaşte limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
    h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Locul și data desfășurării probelor: 
Concursul pentru ocuparea funcției contractuale vacante susmenționată se va desfășura la sediul Direcției de Asistență Socială Bistrița, situat în municipiul Bistrița, str.Dornei nr.12, va consta în trei etape: selecția dosarelor, proba scrisă și interviul.


Calendarul de desfășurare a concursului:
	Nr.crt.
	Activități
	Data și ora

	1.
	Publicarea anunțului
	16.11.2026

	2.
	Depunerea dosarelor de participare la concurs
	16.11.2026, ora 8,30-27.11.2026,   ora 14

	3.
	Selecția dosarelor de către membrii comisiei de concurs
	03.12.2026

	4.
	Afișarea rezultatelor selecției dosarelor
	04.12.2026

	5.
	Susținerea probei scrise
	09.12.2026, ora 10,00

	6.
	Afișarea rezultatului probei scrise
	10.12.2026

	7.
	Susținerea interviului
	14.12.2026

	8.
	Comunicarea rezultatelor după susținerea interviului
	15.12.2026

	9.
	Afișarea rezultatului final al concursului
	17.12.2026



Se pot prezenta la următoarea etapă numai candidații declarați admiși în etapa precedentă. După afișarea rezultatelor obținute la selecția dosarelor de înscriere, proba scrisă și interviu, candidații nemulțumiți pot depune contestație la Compartiment juridic, resurse umane, care asigură organizarea și desfășurarea concursului, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise/interviului, sub sancțiunea decăderii din acest drept. 
În situația contestațiilor formulate față de rezultatul probei scrise sau al interviului, comisia de soluționare a contestațiilor analizează lucrarea sau consemnarea răspunsurilor (înregistrarea) la interviu doar pentru candidatul contestatar în termen de o zi lucrătoare de la expirarea termenului de depunere a contestațiilor.
Dosarul de concurs
Pentru înscrierea la concurs candidații vor prezenta în mod obligatoriu următoarele documente:
a) Formular de înscriere la concurs, conform modelului prevăzut în anexa nr.2 a Regulamentului- Cadru privind organizarea și dezvoltarea carierei personalului contractual;
b) Copia actului de identitate sau orice alt document care atestă identitatea, potrivit legii, aflat în termen de valabilitate;
c) Copia certificatului de căsătorie sau a altui document prin care s-a realizat schimbarea de nume, după caz;
d) Copiile documentelor care atestă nivelul studiilor și ale altor acte care atestă efectuarea unor specializări, precum și copiile care atestă îndeplinirea condițiilor specifice ale postului solicitate de autoritatea sau instituția publică;
e) Copia carnetului de muncă, adeverințe eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) Certificat de cazier judiciar sau, după caz, extrasul de pe cazierul judiciar;
g) Adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate, cu cel mult 6 luni anterior derulării concursului;
h) Certificatul de integritate comportamentală din care să reiasă că nu s-au comis infracțiuni prevăzute la art.1 alin.(2) din Legea nr.118/2019 privind Registrul national automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările și completările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane;
i) Curriculum vitae, model comun European;
j) Autorizație de liberă practică și avizul anual al autorizației de liberă practică eliberat de Colegiul Fizioterapeuților din România;
k) Polița de asigurare pentru răspundere civilă profesională, valabilă pentru anul respectiv pe care să fie specificat ,,alte specialități sau specialități paraclinice” sau ,,domeniul fizioterapiei”; cu mențiunea: Fizioterapie/ Kinetoterapie/ Fiziokinetoterapie sau Fizioterapeut/ Kinetoterapeut/ Fiziokinetoterapeut;

Actele prevăzute la lit.b)-e) vor fi prezentate și în original în vederea   verificării conformității copiilor cu acestea.
Dosarele de înscriere la concurs se depun la Direcția de Asistență Socială Bistrița, str.Dornei nr.12, telefon 0263230513, e-mail contact@dasbistrița.ro, persoana de contact: Luca Alina-Mariana.































Bibliografie la concursul organizat pentru ocuparea
[bookmark: _Hlk105657759]funcției contractuale de execuție de kinetoterapeut, la Serviciul „Centrul de zi pentru persoane vârstnice”, din cadrul
Direcției de Asistenţă Socială Bistriţa


[bookmark: _Hlk244521054]1.	Regulamentul de organizare și funcționare al Direcției de Asistenţă Socială Bistriţa, aprobat prin Hotărârea nr.106 /30.06.2026 a Consiliului local al municipiului Bistriţa;
2.	Codul de conduită etică și integritate al funcționarilor publici si personalului contractual din cadrul Municipiului Bistrița;
3.Kinesiologie. Știința mișcării — autor Tudor Sberghe, Editura medicală București 2005;
           4.Kinetoterapia în recuperarea afecțiunilor reumatologice - autor    Eugenia Rosulescu, Editura Universitară Craiova 2009;



















Tematica


1.	Anexa nr.3.2 (Regulament de organizare şi funcţionare al serviciului social „Centrul de zi pentru persoane vârstnice” din cadrul Direcției de Asistență Socială Bistrița) la Regulamentul de organizare și funcționare al Direcției de Asistenţă Socială Bistriţa, aprobat prin Hotărârea nr.106 /30.06.2026 a Consiliului local al municipiului Bistriţa;
2.	Codul de conduită etică și integritate al funcționarilor publici si personalului contractual din cadrul Municipiului Bistrița disponibil pe site-ul: https://primariabistrita.ro/wp-content/uploads/2025/11/Cod-de-conduita-2021.pdf	
3.Kinesiologie. Știința mișcării — autor Tudor Sberghe, Editura medicală București 2005;
· Capitolul III - Structura și organizarea sistemului articular singular;
    4.Kinetoterapia în recuperarea afecțiunilor reumatologice - autor    Eugenia Rosulescu, Editura Universitară Craiova 2009;
· Capitolul I — Evaluarea clinico-funcțională în bolile reumatice;
· Capitolul V — Kinetoterapia în principalele sindroame reumatologice.





DIRECTOR EXECUTIV,
DUDA NARCISA-MARIA

